European Energy Manager

 
European Energy Manager (lühend EUREM) on rahvusvaheline standardiseeritud koolitusprogramm, mis koondab tehniliste ekspertide oskusi ja teavet energiasektori parendamiseks. 
Rahvusvaheliste mõõtmetega ettevõtmise juhtgruppi kuuluvad: Nürnbergi Kaubandus- ja Tööstuskoda (Saksamaa), Austria Majanduskoda (Die Wirtschaftskammer Österreich WKÖ) (Austria), AurAHK Services (Tšehhi), AEL (Soome), Saksa-Kreeka Tööstus- ja Kaubanduskoda (Ελληνογερμανικό Εμπορικό και Βιομηχανικό Επιμελητήριο; Kreeka); Ambiente Italia srl (Itaalia) ARENE (lle-de-France, Prantsusmaa); Saksa-Portugali Tööstus- ja Kaubanduskoda DUAL (Câmara de Comércio e Indústria Luso-Alema; Portugal); Jozef Stefani nimeline Sloveenia Energiatõhususe Instituut, (Institut "Jožef Stefan", Sloveenia) ES CAN, s.I. (Hispaania).
1999. aastal alustas Nürnbergi Kaubandus- ja Tööstuskoda Saksamaal EUREM raames esimesi praktilisi koolitusi energiasektori juhtidele. 
Aastatel 2003–2005 arendati koolitussüsteemi edasi Euroopa Liidu projektitoetuste abil. Projektis osalesid Nürnbergi Kaubandus- ja Tööstuskoda, Saksa-Portugali Tööstus- ja Kaubanduskoda DUAL, Energiainstituut Londonis (The Energy Institute in London) ja Austria Majanduskoda (WKÖ) Viinis.2003. aastal viidi koolitused läbi Saksamaal, Ühendkuningriigis, Austrias ja Portugalis ning 2008. aastal Eestis, Soomes, Prantsusmaal, Kreekas, Itaalias, Poolas, Sloveenias, Hispaanias ja Tšehhis. 
Aastatel 2006–2009 liitusid juhtgrupiga veel üheksa liikmesriigi organisatsioonid, et panna koos alus EUREM.NET – Training and Network of European Energy Managers koostöövõrgustikule ja koolitusprogrammile. 2009. aastal moodustasid 13 liikmesriigi organisatsiooni konsortsiumi EUREM, mille eesmärgiks on viia oma kaubamärgi all regulaarselt läbi energiasektori koolitusi üle maailma. EUREM võrgustik koondab täna enam kui 4500 energiasektori juhti üle maailma. 
Kuna energiasektori juhtide kvalifikatsiooni peetakse efektiivseks meetodiks energiaettevõtete efektiivsuse hindamisel, on Euroopa Liit omalt poolt ettevõtmist igati toetamas. 2013. aastal alustati Euroopa Liidu toel projekti EUREMplus, millega loodi energiasektori juhtide koolitusstandardid Bulgaaris, Horvaatias, Makedoonias, Poolas, Rumeenias ja Küprosel. Koolitusstandardid töötati välja iga riigi spetsiifikale vastavalt ning nende järgi koolitati rohkem kui 100 energiasektori juhti. Hinnanguliselt aitas projektis osalemine neil riikidel ligi tõmmata ca 48 miljonit eurot energiasektori investeeringuid, mis omakorda tõi kaasa 155 000 MWH ja süsinikdioksiidi vähenemise 83 000 tonni aastas. Pärast projektiperioodi jätkasid koolituste korraldajad koolitusi iseseisvalt. EUREMplus projekti lõppedes oli EUREM koolitusvõrgustikuga ühinenud juba 30 riiki. EUREMplus projekt pööras tähelepanu ka koostöövõrgustiku tõhusamale toimimisele, et aidata kaasa enam kui 4500 koolituse lõpetanu kaasamisele ülemaailmsesse koostöövõrgustikku.
YOUR projekti töö (energiakontseptsioonide) pidev analüüs näitas, et iga EUREMi koolitusprojekti läbinud energiahaldur saavutas järgmise keskmise kokkuhoiu:
Euroopa energiajuhtide poolt EUREMi kursustel on energia kokkuhoiuks määratud 2250 miljonit GWh/a. See vastab 562 500 leibkonna energiatarbimisele või ligikaudu ühele kolmandikule tuumaelektrijaama aastasest võimsusest. Seetõttu on EUREMi väljakujunenud vahend Euroopa Liidu energia- ja kliimapoliitika eesmärkide saavutamiseks 2020. aastaks.
EUREM ja Eesti.
1. märtsil 2018 alustati uut Euroopa Liidu toetatava Horisont 2020 projekti EUREMnext, mis vältab kolm aastat. Selle projektiga kaasatakse võrgustiku töösse järgmised kuus riiki: Eesti, Läti, Serbia, Prantsusmaa, Bosnia ja Hertsegoviina ning Albaania. EUREMnext eesmärk on muuta see programm laiemalt kättesaadavaks, võimaldamaks rohkematel inimestel saada kvalifitseeritud/akrediteeritud eksperdiks või uuendada oma teadmisi ja oskusi. See ja täiendavad toetusmeetmed aitavad suurendada energiaauditi tulemuste kvaliteeti ja lõppkokkuvõttes ettevõtete energiatõhusust ning konkurentsivõimet. Eestist osaleb projektis partnerina Eesti Kaubandus-Tööstuskoda, kes vastutab koolitusmaterjalide ettevalmistamise ja koolituste korraldamise eest. 
EUREM-i edu võti seisneb osalejate vahetul kogemuste jagamisel ja vastastikusel õppimisprotsessil. Lisaks aitab kaasa suurepärane võimaluse leida kontakte iga-aastasel Euroopa Energiasektori Juhtide Rahvusvahelisel Konverentsil (International Conference for European Energy Managers), kus esineb ligi 200 energiasektori juhti, et arutada päevakajalisi energiatõhusust käsitlevaid teemasid ja osaleda temaatilistes töötubades. Lisaks EUREM võrgustiku liikmetele on konverents avatud ka teistel osalejatele, kes töötavad igapäevaselt energiateemadega. 
Liikmed.
Liitumine EUREM koolitusprogrammiga toimub EUREM juhtgrupi poolt kehtestatud standardprotseduuriga ning koondab: